title: Neuvoston päätös 2014/726/YUTP, annettu 20 päivänä lokakuuta 2014 , Euroopan unionin operaatiosta alueellisten merivoimien valmiuksien kehittämiseksi Afrikan sarvessa (EUCAP NESTOR) annetun päätöksen 2012/389/YUTP muuttamisesta

text:
               21.10.2014

               FI

               Euroopan unionin virallinen lehti

               L 301/29

         NEUVOSTON PÄÄTÖS 2014/726/YUTP,
   annettu 20 päivänä lokakuuta 2014,
   Euroopan unionin operaatiosta alueellisten merivoimien valmiuksien kehittämiseksi Afrikan sarvessa (EUCAP NESTOR) annetun päätöksen 2012/389/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä heinäkuuta 2014 päätöksen 2012/389/YUTP (1) muuttamista koskevan päätöksen 2014/485/YUTP (2), jolla Euroopan unionin operaatiota alueellisten merivoimien valmiuksien kehittämiseksi Afrikan sarvessa (EUCAP NESTOR) jatkettiin 12 päivään joulukuuta 2016.

               (2)

               Päätös 2012/389/YUTP olisi muutettava siten, että rahoitusohjeen voimassaoloa jatketaan 15 päivään lokakuuta 2015,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2012/389/YUTP 13 artiklan 1 kohta seuraavasti:

      ”1.   EUCAP NESTOR -operaatioon liittyviin menoihin tarkoitettu rahoitusohje 16 päivänä heinäkuuta 2012 alkavalle ja 15 päivänä marraskuuta 2013 päättyvälle ajalle on 22 880 000 euroa.
      EUCAP NESTOR -operaatioon liittyviin menoihin tarkoitettu rahoitusohje 16 päivänä marraskuuta 2013 alkavalle ja 15 päivänä lokakuuta 2014 päättyvälle ajalle on 11 950 000 euroa.
      EUCAP NESTOR -operaatioon liittyviin menoihin tarkoitettu rahoitusohje 16 päivänä lokakuuta 2014 alkavalle ja 15 päivänä lokakuuta 2015 päättyvälle ajalle on 17 900 000 euroa.”

   2 artikla
   Tämä päätös tulee voimaan päivänä, jona se hyväksytään.
   Sitä sovelletaan 16 päivästä lokakuuta 2014.

      Tehty Luxemburgissa 20 päivänä lokakuuta 2014.

            Neuvoston puolesta

            Puheenjohtaja

         C. ASHTON

      (1)  Neuvoston päätös 2012/389/YUTP, annettu 16 päivänä heinäkuuta 2012, Euroopan unionin operaatiosta alueellisten merivoimien valmiuksien kehittämiseksi Afrikan sarvessa (EUCAP NESTOR) (EUVL L 187, 17.7.2012, s. 40).

      (2)  Neuvoston päätös 2014/485/YUTP, annettu 22 päivänä heinäkuuta 2014, Euroopan unionin operaatiosta alueellisten merivoimien valmiuksien kehittämiseksi Afrikan sarvessa (EUCAP NESTOR) annetun päätöksen 2012/389/YUTP muuttamisesta (EUVL L 217, 23.7.2014, s. 39).


title: Euroopan parlamentin päätös, tehty 23 päivänä huhtikuuta 2009, vastuuvapauden myöntämisestä Euroopan elin- ja työolojen kehittämissäätiön talousarvion toteuttamisesta varainhoitovuonna 2007

text:
               26.9.2009

               FI

               Euroopan unionin virallinen lehti

               L 255/190

         EUROOPAN PARLAMENTIN PÄÄTÖS,
   tehty 23 päivänä huhtikuuta 2009,
   vastuuvapauden myöntämisestä Euroopan elin- ja työolojen kehittämissäätiön talousarvion toteuttamisesta varainhoitovuonna 2007
   (2009/677/EY)
   EUROOPAN PARLAMENTTI, joka

               —

               ottaa huomioon Euroopan elin- ja työolojen kehittämissäätiön lopullisen tilinpäätöksen varainhoitovuodelta 2007 (1),

               —

               ottaa huomioon tilintarkastustuomioistuimen kertomuksen Euroopan elin- ja työolojen kehittämissäätiön tilinpäätöksestä varainhoitovuodelta 2007 sekä säätiön vastaukset (2),

               —

               ottaa huomioon neuvoston 10. helmikuuta 2009 antaman suosituksen (5588/2009 – C6-0060/2009),

               —

               ottaa huomioon EY:n perustamissopimuksen ja erityisesti sen 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,

               —

               ottaa huomioon Euroopan elin- ja työolojen kehittämissäätiön luomisesta 26. toukokuuta 1975 annetun neuvoston asetuksen (ETY) N:o 1365/75 (4) ja erityisesti sen 16 artiklan,

               —

               ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön (A6-0173/2009),

               1.

               myöntää Euroopan elin- ja työolojen kehittämissäätiön johtajalle vastuuvapauden säätiön talousarvion toteuttamisesta varainhoitovuonna 2007;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan elin- ja työolojen kehittämissäätiön johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Klaus WELLE

      (1)  EUVL C 278, 31.10.2008, s. 60.

      (2)  EUVL C 311, 5.12.2008, s. 156.

      (3)  EYVL L 248, 16.9.2002, s. 1.

      (4)  EYVL L 139, 30.5.1975, s. 1.

      (5)  EYVL L 357, 31.12.2002, s. 72.
   EUROOPAN PARLAMENTIN PÄÄTÖSLAUSELMA
   23. huhtikuuta 2009,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan elin- ja työolojen kehittämissäätiön talousarvion toteuttamisesta varainhoitovuonna 2007
   EUROOPAN PARLAMENTTI, joka

               —

               ottaa huomioon Euroopan elin- ja työolojen kehittämissäätiön lopullisen tilinpäätöksen varainhoitovuodelta 2007 (1),

               —

               ottaa huomioon tilintarkastustuomioistuimen kertomuksen Euroopan elin- ja työolojen kehittämissäätiön tilinpäätöksestä varainhoitovuodelta 2007 sekä säätiön vastaukset (2),

               —

               ottaa huomioon neuvoston 10. helmikuuta 2009 antaman suosituksen (5588/2009 – C6-0060/2009),

               —

               ottaa huomioon EY:n perustamissopimuksen ja erityisesti sen 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,

               —

               ottaa huomioon Euroopan elin- ja työolojen kehittämissäätiön luomisesta 26. toukokuuta 1975 annetun neuvoston asetuksen (ETY) N:o 1365/75 (4) ja erityisesti sen 16 artiklan,

               —

               ottaa huomioon asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön (A6-0173/2009),

               A.

               ottaa huomioon, että tilintarkastustuomioistuin on saanut riittävän varmuuden siitä, että varainhoitovuoden 2007 tilit ovat luotettavat ja tilien perustana olevat toimet ovat lailliset ja asianmukaiset,

               B.

               ottaa huomioon, että parlamentti myönsi 22. huhtikuuta 2008 Euroopan elin- ja työolojen kehittämissäätiön johtajalle vastuuvapauden säätiön talousarvion toteuttamisesta varainhoitovuonna 2006 (6) ja päätökseen liitetyssä päätöslauselmassa muun muassa

                           —

                           pani merkille tilintarkastustuomioistuimen esittämän arvostelun siitä, että valintalautakunnat eivät päättäneet valintaperusteista palvelukseenottomenettelyjen alussa eivätkä määritelleet niitä avointa virkaa tai tointa koskevan ilmoituksen mukaisesti, sekä säätiön vastauksen, että kaikissa näissä ilmoituksissa mainitaan nyt selvästi, onko kokeissa onnistuminen edellytys menestymiselle kilpailussa,

                           —

                           pani lisäksi merkille, että säätiö käynnisti vuonna 2006 vuosien 2001–2004 työohjelman jälkiarvioinnin sekä säätiön meneillään olevan työn tiettyjen näkökohtien väliarvioinnin tarkoituksenaan määrittää organisaation vaikutus, lisäarvo ja tehokkuus,

                           —

                           pyysi, että sille tiedotetaan arvioinnin tuloksista,

         Palvelukseenottomenettelyissä ilmenneet puutteet

               1.

               pitää valitettavana, että kuten jo vuonna 2006 tilintarkastustuomioistuin havaitsi vuonna 2007 puutteita palvelukseenottomenettelyissä; pitää erityisen valitettavana, että tilintarkastustuomioistuin havaitsi jälleen tapauksen, jossa valintaperusteita ei ollut määritelty avointa virkaa koskevan ilmoituksen mukaisesti;

               2.

               panee merkille tilintarkastustuomioistuimen huomautukset, että valintalautakunta ei päättänyt valintakriteerien painotuksista eikä vähimmäispistemääristä palvelukseenottomenettelyjen alussa;

               3.

               panee merkille tilintarkastustuomioistuimen huomautuksen, että palvelukseenottomenettelyjen avoimuutta tai syrjimättömyyttä ei varmistettu;

               4.

               panee merkille säätiön vastauksen, jonka mukaan palvelukseenottomenettelyjä on mukautettu vuonna 2008 tilintarkastustuomioistuimen suositusten mukaisesti;

               5.

               pyytää säätiötä kiinnittämään erityistä huomiota palvelukseenottomenettelyjensä lainmukaisuuteen ja yksilöimään vuoden 2008 toimintakertomuksessaan tilintarkastustuomioistuimen huomautusten perustella toteutetut toimet;

         Hankintamenettelyissä ilmenneet puutteet

               6.

               panee huolestuneena merkille, että tilintarkastustuomioistuin totesi kolmessa hankintamenettelyssä ilmenneen puutteita, kuten

                           —

                           sopimuksen taloudellista arviointia koskevaa menettelyä ei selitetty tarjouskilpailuasiakirjoissa selvästi,

                           —

                           valintakriteereillä ei voitu kunnolla arvioida hakijoiden taloudellista kapasiteettia;

               7.

               panee merkille tilintarkastustuomioistuimen kannan, että kyseiset puutteet heikensivät menettelyn laatua ja riskinä oli, että lopullista valintaa ei suoritettu puolueettomasti;

               8.

               panee merkille säätiön vastaukset, että jatkossa hintojen arvioinnit määritellään tavalla, joka eliminoi alusta alkaen mielivaltaisen päätöksenteon asiassa, ja että vahvistetaan kapasiteetin vähimmäistasojen soveltamisperusteet;

               9.

               pyytää säätiötä yksilöimään vuoden 2008 toimintakertomuksessaan tilintarkastustuomioistuimen huomautusten perustella toteutetut toimet;

         Suoriteperusteisen kirjanpidon käyttöönotto

               10.

               on tyytyväinen, että säätiö siirtyi vuonna 2008 suoriteperusteiseen kirjanpitoon;

               11.

               panee merkille tilintarkastustuomioistuimen huomautuksen, että Kroatian ja Turkin tulevaa jäsenyyttä koskevat komission rahoitusosuudet olisi varainhoitoasetuksen mukaisesti pitänyt kirjata talousarvioon käyttötarkoitukseensa sidottuina tuloina;

               12.

               panee merkille säätiön vastauksen, jonka mukaan vuodesta 2008 alkaen suoriteperusteisessa kirjanpidossa on budjettikohdat käyttötarkoitukseensa sidotuille tuloille ja että säätiö aikoo menetellä tilintarkastustuomioistuimen suositusten mukaisesti;

               13.

               panee merkille tilintarkastustuomioistuimen huomautuksen, että moitteettoman varainhoidon periaatteen mukaisesti varainhoitovuoden 2007 takaisin maksettava arvonlisävero (376 611 euroa) olisi pitänyt pyytää palauttamaan vuoden loppuun mennessä;

               14.

               panee merkille säätiön vastauksen, jonka mukaan arvonlisäverojen palautus viivästyi suoriteperusteiseen kirjanpitoon siirtymisen vuoksi; toteaa, että arvonlisäverot saatiin kokonaan palautetuiksi huhtikuuhun 2008 mennessä;

         Aikaisempien vastuuvapausmenettelyjen seuranta

               15.

               palauttaa mieliin, että säätiö käynnisti vuonna 2006 vuosien 2001–2004 työohjelman jälkiarvioinnin sekä säätiön meneillään olevan työn tiettyjen näkökohtien väliarvioinnin tarkoituksenaan määrittää organisaation vaikutus, lisäarvo ja tehokkuus;

               16.

               panee merkille toimintakertomuksesta, että vuonna 2006 säätiön strategista johtoa tarkistettiin ja säätiölle laadittiin viisi strategista tavoitetta;

               17.

               vaatii, että sille tiedotetaan ajoissa säätiön vaikutusta, lisäarvoa ja tehokkuutta koskevan arvioinnin tuloksista varainhoitovuoden 2008 vastuuvapausmenettelyä varten;

               18.

               viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta EU:n erillisvirastojen varainhoidosta ja sen valvonnasta 23. huhtikuuta 2009 antamaansa päätöslauselmaan (7).

      (1)  EUVL C 278, 31.10.2008, s. 60.

      (2)  EUVL C 311, 5.12.2008, s. 156.

      (3)  EYVL L 248, 16.9.2002, s. 1.

      (4)  EYVL L 139, 30.5.1975, s. 1.

      (5)  EYVL L 357, 31.12.2002, s. 72.

      (6)  EUVL L 88, 31.3.2009, s. 93.

      (7)  Katso tämän virallisen lehden sivu 206.


title: Neuvoston päätös, tehty 28 päivänä kesäkuuta 2004, sisämarkkinoilla toimivan yhdenmukaistamisviraston (tavaramerkit ja mallit) valituslautakuntien jäsenen nimittämisestä

text:
               6.7.2004

               FI

               Euroopan unionin virallinen lehti

               C 174/1

         NEUVOSTON PÄÄTÖS,
   tehty 28 päivänä kesäkuuta 2004,
   sisämarkkinoilla toimivan yhdenmukaistamisviraston (tavaramerkit ja mallit) valituslautakuntien jäsenen nimittämisestä
   (2004/C 174/01)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen,
   ottaa huomioon yhteisön tavaramerkistä 20 päivänä joulukuuta 1993 annetun neuvoston asetuksen (EY) N:o 40/94 (1) ja erityisesti sen 120 ja 131 artiklan, ja
   ottaa huomioon sisämarkkinoilla toimivan yhdenmukaistamisviraston (tavaramerkit ja mallit) hallintoneuvoston 26 päivänä huhtikuuta 2004 esittämät ehdokkaat,
   ON PÄÄTTÄNYT SEURAAVAA:
   1 artikla
   Nimitetään Ilse MAYER, syntynyt Gmündissä (Itävalta) 19 päivänä lokakuuta 1955, sisämarkkinoilla toimivan yhdenmukaistamisviraston (tavaramerkit ja mallit) valituslautakuntien jäseneksi viiden vuoden toimikaudeksi.
   2 artikla
   Sisämarkkinoilla toimivan yhdenmukaistamisviraston (tavaramerkit ja mallit) hallintoneuvosto vahvistaa 1 artiklassa tarkoitetun viiden vuoden toimikauden alkamispäivän.

      Tehty Luxemburgissa 28 päivänä kesäkuuta 2004.

            Neuvoston puolesta

            Puheenjohtaja

         M. CULLEN

      (1)  EYVL L 11, 14.1.1994, s. 1, asetus sellaisena kuin se on viimeksi muutettuna asetuksella (EY) N:o 422/2004 (EUVL L 70, 9.3.2004, s. 1).


title: Neuvoston päätös (YUTP) 2017/718, annettu 27 päivänä maaliskuuta 2017, turvallisuusluokiteltujen tietojen vaihtoon ja suojaamiseen sovellettavia turvallisuusmenettelyjä koskevan Euroopan unionin ja Moldovan tasavallan välisen sopimuksen allekirjoittamisesta ja tekemisestä

text:
               22.4.2017

               FI

               Euroopan unionin virallinen lehti

               L 106/1

         NEUVOSTON PÄÄTÖS (YUTP) 2017/718,
   annettu 27 päivänä maaliskuuta 2017,
   turvallisuusluokiteltujen tietojen vaihtoon ja suojaamiseen sovellettavia turvallisuusmenettelyjä koskevan Euroopan unionin ja Moldovan tasavallan välisen sopimuksen allekirjoittamisesta ja tekemisestä
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 37 artiklan, yhdessä Euroopan unionin toiminnasta tehdyn sopimuksen 218 artiklan 5 kohdan ja 218 artiklan 6 kohdan ensimmäisen alakohdan kanssa,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto päätti 26 päivänä toukokuuta 2015 pidetyssä istunnossaan valtuuttaa unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, aloittamaan Euroopan unionista tehdyn sopimuksen 37 artiklan nojalla ja Euroopan unionin toiminnasta tehdyn sopimuksen 218 artiklan 3 kohdassa vahvistettua menettelyä noudattaen neuvottelut Euroopan unionin ja Moldovan tasavallan välisestä tietoturvallisuussopimuksesta.

               (2)

               Valtuutuksen saatuaan korkea edustaja on neuvotellut Moldovan tasavallan kanssa sopimuksen turvallisuusluokiteltujen tietojen vaihtoon ja suojaamiseen sovellettavista turvallisuusmenettelyistä.

               (3)

               Kyseinen sopimus olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan unionin ja Moldovan tasavallan välinen sopimus turvallisuusluokiteltujen tietojen vaihtoon ja suojaamiseen sovellettavista turvallisuusmenettelyistä unionin puolesta.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionia sitovasti.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 27 päivänä maaliskuuta 2017.

            Neuvoston puolesta

            Puheenjohtaja

         C. ABELA


Avis juridique important

|

32002D0092

2002/92/EY: Neuvoston päätös, tehty 28 päivänä tammikuuta 2002, Romanian liittymistä valmistelevan kumppanuuden periaatteista, ensisijaisista tavoitteista, välitavoitteista ja edellytyksistä

Virallinen lehti nro L 044 , 14/02/2002 s. 0082 - 0091

Neuvoston päätös,tehty 28 päivänä tammikuuta 2002,Romanian liittymistä valmistelevan kumppanuuden periaatteista, ensisijaisista tavoitteista, välitavoitteista ja edellytyksistä(2002/92/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon Euroopan unionin jäsenyyttä hakeneille valtioille osana liittymistä edeltävää strategiaa annettavasta avusta ja erityisesti liittymiskumppanuusjärjestelmän perustamisesta 16 päivänä maaliskuuta 1998 annetun neuvoston asetuksen (EY) N:o 622/98(1) ja erityisesti sen 2 artiklan,ottaa huomioon komission ehdotuksen,sekä katsoo seuraavaa:(1) Luxemburgissa kokoontunut Eurooppa-neuvosto totesi, että liittymistä valmisteleva kumppanuus on uusi väline ja vahvistetun liittymistä valmistelevan strategian tärkein osa.(2) Asetuksessa (EY) N:o 622/98 säädetään, että neuvosto päättää komission ehdotuksesta määräenemmistöllä kutakin liittymistä valmistelevaa kumppanuutta koskevista periaatteista, ensisijaisista tavoitteista, välitavoitteista ja edellytyksistä sellaisina kuin ne esitetään kullekin ehdokasmaalle sekä niitä koskevista myöhemmistä merkittävistä mukautuksista.(3) Yhteisön tuen saamisen edellytyksenä on olennaisten edellytysten täyttäminen ja erityisesti Eurooppa-sopimuksiin sisältyvien sitoumusten noudattaminen ja edistyminen Kööpenhaminassa vahvistettujen arviointiperusteiden täyttämisessä. Jos olennainen edellytys jää täyttymättä, neuvosto voi komission ehdotuksesta määräenemmistöllä toteuttaa asiaankuuluvia toimenpiteitä minkä tahansa liittymistä valmistelevan tuen osalta.(4) Luxemburgissa kokoontunut Eurooppa-neuvosto päätti, että liittymistä valmistelevan kumppanuuden toteuttamista ja edistymistä yhteisön säännöstön omaksumisessa tarkastellaan Eurooppa-sopimuksella perustetuissa elimissä.(5) Komission vuoden 2001 määräaikaiskertomuksessa esitettiin puolueeton arvio Romanian liittymisvalmisteluista ja yksilöitiin valmistelujen jatkamista varten ensisijaisia alueita.(6) Jäsenyyden valmistelemiseksi Romanian olisi jatkettava yhteisön säännöstön käyttöönottoa koskevan kansallisen ohjelmansa ajantasaistamista. Tässä ohjelmassa olisi esitettävä aikataulu liittymistä valmistelevaan kumppanuuteen sisältyvien ensisijaisten tavoitteiden ja välitavoitteiden saavuttamiselle.(7) Romanian on tarpeen huolehtia, että sillä on liittymistä valmistelevien yhteisön varojen ohjelmointiin, koordinointiin, hallinnointiin, valvontaan ja arviointiin tarvittavat oikeudelliset ja hallinnolliset rakenteet,ON PÄÄTTÄNYT SEURAAVAA:1 artiklaAsetuksen (EY) N:o 622/98 2 artiklan mukaisesti Romanian liittymistä valmistelevaan kumppanuuteen sisältyvät periaatteet, ensisijaiset tavoitteet, välitavoitteet ja edellytykset esitetään tämän päätöksen liitteessä, joka on erottamaton osa päätöstä.2 artiklaLiittymistä valmistelevan kumppanuuden toteuttamista valvotaan Eurooppa-sopimuksella perustetuissa elimissä ja asianomaisissa neuvoston elimissä, joille komissio raportoi säännöllisesti.3 artiklaTämä päätös tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.Tehty Brysselissä 28 päivänä tammikuuta 2002.Neuvoston puolestaJ. Piqué i CampsPuheenjohtaja(1) EYVL L 85, 20.3.1998, s. 1.LIITE1. JohdantoLuxemburgissa vuoden 1997 joulukuussa kokoontunut Eurooppa-neuvosto päätti, että liittymistä valmisteleva kumppanuus on olennainen osa vahvistettua liittymistä valmistelevaa strategiaa, ja se luo yhtenäisen kehyksen kaikille ehdokasmaille suunnatuille tukimuodoille. Tällä tavoin yhteisö kohdistaa tukensa kunkin ehdokasmaan erityistarpeisiin tukeakseen niitä ratkaisemaan liittymisvalmisteluissa ilmenevät erityisongelmat.Romanian ensimmäisestä liittymiskumppanuudesta päätettiin maaliskuussa 1998. Asetuksen (EY) N:o 622/98 (2 artikla) mukaisesti liittymiskumppanuus saatettiin ajan tasalle ensimmäisen kerran joulukuussa 1999, ottaen huomioon Romaniassa tapahtunut edistyminen. Tämä tarkistus puolestaan perustuu komission ehdotukseen, jonka pohjana on käytetty komission Romanian kanssa käymiä keskusteluja ja Romanian edistymisestä liittymisvalmisteluissa laadittua vuoden 2001 määräaikaiskertomusta.2. TavoitteetLiittymistä valmistelevan kumppanuuden tarkoituksena on luoda yhteinen kehys niille lisätoimia edellyttäville ensisijaisille aloille, jotka mainitaan komission vuoden 2001 määräaikaiskertomuksessa Romanian edistymisestä Euroopan unioniin liittymisen valmisteluissa. Lisäksi kehykseen on tarkoitus sisällyttää näiden ensisijaisten tavoitteiden täytäntöönpanon avustamiseksi Romanialle myönnettävät varat sekä kyseiseen tukeen liittyvät edellytykset. Liittymistä valmisteleva kumppanuus on perustana useille politiikan välineille, joita käytetään ehdokasmaiden auttamiseksi niiden valmistautuessa jäsenyyteen. Näihin välineisiin kuuluvat muuan muassa Romanian laatima yhteisön säännöstön käyttöönottoa koskeva ajantasaistettu kansallinen ohjelma, liittymistä valmisteleva julkisen talouden seurantamenettely, liittymistä edeltävä talousohjelma ja järjestäytyneen rikollisuuden torjuntaa koskeva liittymistä valmisteleva sopimus. Tällaisia välineitä ovat lisäksi kansalliset kehittämissuunnitelmat, maaseudun kehittämissuunnitelmat, sosiaalisen integroitumisen eurooppalaisen strategian mukainen kansallinen työllisyysstrategia sekä alakohtaiset suunnitelmat, joita tarvitaan rakennerahastoihin osallistumiseen unioniin liittymisen jälkeen ja liittymistä edeltävän rakennepolitiikan välineen (ISPA) ja maatalouden ja maaseudun kehittämisen erityisen liittymisohjelman (SAPARD) täytäntöönpanoon ennen unioniin liittymistä. Kukin näistä välineistä on luonteeltaan erilainen, ja niitä valmistellaan ja toteutetaan erityisiä menettelyjä noudattaen, ja niihin saatetaan yhdistää liittymistä valmistelevaa tukea. Ne eivät ole erottamaton osa tätä kumppanuutta, mutta niiden ensisijaiset tavoitteet ovat kumppanuuden mukaisia.3. PeriaatteetKullekin ehdokasvaltiolle määritetyt keskeisimmät ensisijaiset tavoitteet liittyvät valtioiden kykyyn täyttää Kööpenhaminassa vahvistetut arviointiperusteet, joiden mukaan jäsenyys edellyttää, että:- ehdokasvaltiossa on vakaat instituutiot, jotka takaavat demokratian, oikeusvaltioperiaatteen, ihmisoikeuksien sekä vähemmistöjen kunnioittamisen ja suojelemisen;- ehdokasvaltiossa on toimiva markkinatalous, ja se pystyy selviytymään kilpailun ja markkinavoimien paineista unionissa;- ehdokasvaltio pystyy suoriutumaan jäsenyyden mukanaan tuomista velvoitteista, mukaan luettuna poliittisen unionin sekä talous- ja rahaliiton tavoitteiden noudattaminen.Madridissa vuonna 1995 kokoontunut Eurooppa-neuvosto korosti tarvetta mukauttaa ehdokasvaltioiden hallintorakenteet, jotta voidaan turvata yhteisön poliitikkojen moitteeton toiminta laajentumisen jälkeen. Luxemburgissa vuonna 1997 kokoontunut Eurooppa-neuvosto tähdensi, että yhteisön säännöstön saattaminen osaksi kansallista lainsäädäntöä on välttämätöntä, mutta yksinään riittämätöntä. On tarpeen varmistaa, että sitä todella sovelletaan. Feirassa vuonna 2000 ja Göteborgissa vuonna 2001 kokoontuneet Eurooppa-neuvostot korostivat, että on ensisijaisen tärkeää, että ehdokasvaltiot kykenevät panemaan täytäntöön ja soveltamaan yhteisön säännöstöä ja, että niiden on tämän vuoksi pyrittävä lujittamaan ja uudistamaan hallintoaan ja oikeuslaitostaan.4. Ensisijaiset tavoitteet ja välitavoitteetKomission määräaikaiskertomuksissa on korostettu, että saavutetusta edistymisestä huolimatta on edelleen paljon toimia, jotka ehdokasvaltioiden on vielä toteutettava tietyillä aloilla valmistautuakseen liittymään unioniin. Tämä tilanne edellyttää tavoitteiden ja välitavoitteiden määrittelemistä, ja niihin kuhunkin on liityttävä asianomaisten valtioiden kanssa yhdessä asetetut selkeät päämäärät. Näiden tavoitteiden saavuttamisesta riippuu Romanialle myönnettävän tuen määrä sekä sen kanssa käynnissä olevissa neuvotteluissa edistyminen. Tarkistetussa liittymiskumppanuudessa luetellut ensisijaiset tavoitteet on määritelty ottaen huomioon Romanian realistiset mahdollisuudet saavuttaa tavoitteet tai edistyä niiden toteuttamisessa huomattavasti seuraavien kahden vuoden aikana (vuosina 2002 ja 2003). Tässä luettelossa on määritelty erikseen tavoitteet, jotka edellyttävät erityisen kiireellisiä toimia. Vuoden 2001 määräaikaiskertomuksessa arvioidaan ehdokasmaiden edistymistä vuoden 1999 liittymistä valmistelevassa kumppanuudessa vahvistettujen ensisijaisten tavoitteiden saavuttamisessa. Tätä arviointia on käytetty määriteltäessä tämänhetkisen kumppanuuden ensisijaiset tavoitteet.Romania on toimittanut 29 päivänä kesäkuuta 2001 ajan tasalle saatetun version yhteisön säännöstön käyttöönottoa koskevasta kansallisesta ohjelmastaan. Ohjelmassa vahvistetaan aikataulu vuoden 1999 liittymistä valmistelevassa kumppanuudessa määriteltyjen ensisijaisten tavoitteiden ja välitavoitteiden toteuttamiselle sekä tarvittavat hallinnolliset rakenteet ja varojen määrä.Liittymistä valmistelevassa kumppanuudessa yksilöidään Romanian liittymisvalmistelujen ensisijaiset alat. Romanian on kuitenkin pyrittävä ratkaisemaan kaikki vuoden 2001 määräaikaiskertomuksessa yksilöidyt ongelmat. Lisäksi on tärkeää, että Romania täyttää sitoumuksensa, jotka koskevat lainsäädännön lähentämistä ja yhteisön säännöstön täytäntöönpanoa Eurooppa-sopimuksen ja jäsenyysneuvottelujen yhteydessä tehtyjen sitoumusten mukaisesti. On syytä muistaa, että yhteisön säännöstön saattaminen osaksi kansallista lainsäädäntöä ei yksinään riitä. On myös tarpeen varmistaa, että sitä sovelletaan tosiasiassa samalla tavoin kuin unionissa. Yhteisön säännöstön uskottava ja tehokas täytäntöönpano ja soveltamisen valvonta on välttämätöntä kaikilla jäljempänä mainituilla aloilla.Komission määräaikaiskertomuksen analyysin perusteella Romanialle on määritetty jäljempänä esitetyt ensisijaiset tavoitteet ja välitavoitteet. Nämä ensisijaiset tavoitteet esitetään samassa järjestyksessä kuin määräaikaiskertomuksessa(1).Poliittiset arviointiperusteetDemokratia ja oikeusvaltioperiaate- Vuonna 1999 annetulla virkamieslailla säädettyä poliittista kehystä on kehitettävä ottamalla käyttöön ja panemalla täytäntöön tarvittava johdettu oikeus.- Laaja julkisen hallinnon uudistuspaketti on annettava ja pantava täytäntöön. Käsiteltäviin asioihin olisi kuuluttava sellaisten mekanismien kehittäminen, joilla taataan viranhaltijoiden riippumattomuus asiaankuulumattomista vaikutteista ja tilinvastuu, valmentavaa koulutusta ja ohjattua harjoittelua koskevat paremmin laaditut säännökset sekä avoimeen ylenemismenettelyyn ja arviointiin perustuva urarakenne.- Korruption torjuntaa on tehostettava kattavasti, erityisesti selventämällä kaikkien korruption torjunnassa mukana olevien elinten toimivaltuudet, parantamalla toiminnan yhteensovittamista kyseisten elinten välillä ja vahvistamalla niiden täytäntöönpanovalmiuksia, ratifioimalla kaikki korruption torjuntaa koskevat kansainväliset yleissopimukset ja sisällyttämällä Romanian rikoslakiin käsite oikeushenkilöiden rikosoikeudellisesta vastuusta. On huolehdittava siitä, että välittömästi toteutetaan tehokkaita toimia, jotka vaikuttavat yleiseen mielipiteeseen ja hallinnollisten päätösten avoimuuteen.- Politiikan laatimista on tehostettava parantamalla toiminnan yhteensovittamista ja neuvottelumenettelyitä eri ministeriöiden välillä, kuulemalla eri osapuolia, erityisesti työmarkkinaosapuolia ja kansalaisyhteiskunnan edustajia, sekä tarkastelemalla kaikkia lainsäädäntöluonnoksia niiden talousarviota koskevien vaikutusten osalta sekä niiden yhteensopivuutta Eurooppa-sopimuksen määräysten, yhteisön säännöstön ja kansainvälisten velvoitteiden kanssa.- Asetusten ja poikkeustila-asetusten käyttöä lainsäädännöllisinä välineinä on vähennettävä.- Paikallishallinnoille on annettava riittävät resurssit, jotta ne suoriutuisivat tehtävistään.- Oikeuslaitoksen riippumattomuus on taattava. Sen toimintaa on parannettava ottamalla käyttöön puolueettomat arviointiperusteet tuomareiden ja syyttäjien palkkaamisen ja urakehityksen osalta sekä varmistamalla tuomareiden, syyttäjien ja notaarien asianmukainen valmentava koulutus ja ohjattu harjoittelu kansalliselle tuomari-instituutille ja notaarien koulutuskeskukselle annettavalla jatkuvalla tuella. Oikeusavun saatavuutta on parannettava.- Yksityisoikeuden alaan kuuluvien päätösten täytäntöönpanoa on parannettava.- Tehokas ehdonalaisjärjestelmä on kehitettävä, ja tutkintavankeuden käyttöä on rajoitettava.- Poliisivoimien uudistamista on jatkettava hyväksymällä poliisiorganisaatiota ja poliisivirkailijoiden perussääntöä koskevat lakiluonnokset, määrittelemällä poliisivoimat virkamiehiksi, joilla on erityisasema, ja saattamalla poliisivirkailijat siviilituomioistuinten lainkäyttövallan alaisuuteen.- Ne osat rikoslaista, jotka koskevat sanallista väkivaltaa ja viranomaisten vastustamista, on muutettava sen varmistamiseksi, että ne eivät estä laillista mielipiteen ilmaisun vapautta.Ihmisoikeudet ja vähemmistöjen suojelu- Lastenhuoltojärjestelmän uudistus on saatettava päätökseen apua tarvitsevien lasten suojelua koskevan kansallisen strategian mukaisesti. Uudistukseen olisi sisällyttävä riittävät budjettivarat lastenhuollon tukemiseksi, siinä olisi käsiteltävä kroonisesti sairaitten ja vammaisten lasten ja laitoksista lähtevien nuorten aikuisten erityisiä ongelmia sekä pyrittävä olemassa olevien erityiskoulujen sulkemiseen kehittämällä kaikille yhteinen koulutusjärjestelmä.- Kansainvälisiä adoptioita on lykättävä siihen asti, kunnes on annettu uusi lainsäädäntö, joka on lasten etujen ja Romanian kansainvälisten velvoitteiden mukainen, ja kunnes hallinnon kyky panna täytäntöön uusi lainsäädäntö on varmistettu.- Riittävä taloudellinen tuki ja hallinnon toimintakyky on varmistettava romaniväestön tilanteen parantamista koskevan hallituksen strategian täytäntöön panemiseksi kansallisella, alueellisella ja paikallisella tasolla kiinnittäen erityistä huomiota syrjimisen torjuntaa (myös valtion hallinnossa). Lisäksi on varmistettava tasavertaiset mahdollisuudet yleiseen kouluopetukseen, asuntoon ja sosiaalipalveluihin.- On varmistettava tehokkaan ja asianmukaisesti toimivan järjestelmän perustaminen poliisien väärinkäytöksistä tehtyjen valitusten tutkimiseksi. Romaniväestön mahdollisuus käyttää tätä järjestelmää olisi turvattava.- Riittävä taloudellinen tuki ja hallinnon toimintakyky on varmistettava vammaisten henkilöiden tilanteen parantamista koskevan kansallisen strategian hyväksymiseksi ja täytäntöön panemiseksi.- On perustettava kaikkien syrjinnän muotojen torjumiseksi toimivat elimet ja varmistettava niiden asianmukainen toiminta.Taloudelliset arviointiperusteet- On saatava aikaan makrotalouden vakaus erityisesti rakenneuudistusten täytäntöönpanon avulla julkisen talouden kestävyyden varmistamiseksi keskipitkällä aikavälillä.- Kilpailukykyä on edistettävä markkinaperusteisen yritysten rakenneuudistuksen avulla, johon kuuluvat yksityistämisprosessin jatkaminen ja nopeuttaminen hallituksen ohjelman päätökseen saattamiseksi, kotimaisten ja ulkomaisten sijoitusten lisäämiseen tähtäävät toimet, oikeus- ja hallintomenettelyjen yksinkertaistaminen, uusien konkurssimenettelyjen täytäntöön paneminen ja yksityistämistä sekä liiketoimintaa koskevien sääntöjen vakauttaminen ja niiden avoimuuden lisääminen yksityistämismenettelyjen asianmukaisuuden varmistamiseksi.- On selvitettävä yhtiöiden väliset maksamattomat velat (paitsi julkisten yhtiöiden väliset myös yksityisten ja julkisten yhtiöiden väliset velat).- Teräsalan rakenneuudistussuunnitelma on toteutettava yhteisön vaatimusten mukaisesti, ja terästeollisuusyritysten elinkelpoisuussuunnitelmat on toteutettava.- Kansallisen lentoyhtiön rakenneuudistussuunnitelma on toteutettava taloudellisten tappioiden vähentämiseksi.- Toimivien maakaupan markkinoiden luomista on nopeutettava kehittämällä maatalousmaan jakoa koskevaa politiikkaa, saattamalla päätökseen maanomistusoikeuksien myöntäminen ja vahvistamalla omistusoikeuksia.- On kehitettävä maaseutuluottoa koskeva toimintakehys ja maaseudun taloudellinen infrastruktuuri, jotka eivät ole ristiriidassa kansainvälisten rahoituslaitosten ja yhteisön taloudellisen tuen kanssa.- Pienille ja keskisuurille yrityksille on luotava suotuisa taloudellinen ja lainsäädäntöympäristö, ja erityisesti on jatkettava rekisteröinnin ja lupien myöntämismenettelyjen yksinkertaistamista.Edellytykset täyttää jäsenyyden velvoitteetTavaroiden vapaa liikkuvuus- Uuden lähestymistavan mukaisten direktiivien täytäntöönpanoa on jatkettava puitelainsäädännön perusteella, ja siihen liittyvää hallinnon toimintakykyä (vaatimustenmukaisuuden arviointilaitoksia) on vahvistettava. Lääkkeitä, kemikaaleja, kosmetiikkaa, tekstiilejä, jalkineita, lakisääteistä mittaustoimintaa ja moottoriajoneuvoja koskeva Romanian lainsäädäntö on saatettava yhdenmukaiseksi yhteisön säännöstön kanssa, ja muun perinteisen teknisen lainsäädännön yhdenmukaistamista on jatkettava. Eurooppalaisten standardien käyttöönottoa on jatkettava. Markkinavalvontajärjestelmä on perustettava, ja hallintoa sekä elintarvikealan toimijoita on valmennettava noudattamaan yhteisön elintarvikkeiden turvallisuutta koskevia periaatteita.- Julkisia hankintoja koskevan uuden lainsäädännön asianmukainen täytäntöönpano on varmistettava.- Lainsäädännön analyyttistä arviointia on jatkettava yhdenmukaistamattomilla aloilla sen varmistamiseksi, että se on perustamissopimuksen 28, 29 ja 30 artiklan mukainen, ja hallinnolliset järjestelyt on saatettava päätökseen kyseisellä alalla tulevaisuudessa harjoitettavaa valvontaa varten.Henkilöiden vapaa liikkuvuus- Ammatillisen pätevyyden ja todistusten vastavuoroisen tunnustamisen yhdenmukaistamista on jatkettava, ja vaadittavat hallintorakenteet sekä yleissivistävät ja ammatilliset koulutusohjelmat on otettava käyttöön.- Sosiaaliturvajärjestelmien yhteensovittamiseksi tarvittavien hallintorakenteiden kehittämistä on valmisteltava.Palvelujen tarjoamisen vapaus- Arvopaperimarkkinoita koskevan lainsäädännön yhdenmukaistamista on jatkettava.- Rahoituspalvelujen valvontaa on vahvistettava.Pääomien vapaa liikkuvuus- Rahanpesunvastaisen toimintaryhmän suositusten noudattaminen on varmistettava.- On saatettava päätökseen lainsäädännön yhdenmukaistaminen rahanpesun torjunnasta annetun toisen direktiivin kanssa.Yhtiöoikeus- Teollis- ja tekijänoikeuksien noudattamisen valvonnasta vastaavien elinten toimintakykyä on vahvistettava, ja piratismin sekä väärennösten torjuntaa koskevia ponnisteluja on lisättävä. Lainvalvontaelinten, erityisesti poliisin, tullin ja oikeuslaitoksen välistä yhteistyötä on parannettava. Rajavalvonnan hallinnollista kapasiteettia on vahvistettava, ja rajoja koskevan lainsäädännön asianmukainen täytäntöönpano on varmistettava. Lainvalvontaelinten, mukaan luettuina tuomarit ja syyttäjät, koulutusta on tehostettava.- Lainsäädännön saattaminen yhdenmukaiseksi yhteisön säännöstön kanssa on saatettava päätökseen erityisesti hyväksymällä tarvittava johdettu oikeus.Kilpailupolitiikka- Valtiontukia ja kilpailuoikeutta koskeva lainsäädäntökehys on saatava valmiiksi. Kilpailuviranomaisten hallinnollista kapasiteettia on vahvistettava. Kilpailusääntöjen ja valtiontukia koskevien sääntöjen soveltaminen, yhteismarkkinoille soveltumattomien tukien yhdenmukaistaminen mukaan luettuna, on varmistettava. Valtiontukien määritys on saatettava päätökseen, ja vuosikertomukset on laadittava. Kaikille markkinaosapuolille ja tuenantajille on annettava enemmän tietoa säännöistä; tuomarikunnan koulutusta kilpailualalla on tehostettava.Maatalous- On järjestettävä ja toteutettava maatalouslaskenta.- Yhteisön rahoittamien maaseudun kehittämisohjelmien suunnittelemiseksi, täytäntöönpanemiseksi, hallinnoimiseksi, valvomiseksi ja arvioimiseksi tarvittavia hallinnollisia rakenteita on vahvistettava.- Hallinnollisia rakenteita on vahvistettava politiikan laatimisen ja taloudellisen analyysin osalta tarvittavan kapasiteetin parantamiseksi.- Yhteisen maatalouspolitiikan hallintomekanismien, erityisesti yhdennetyn hallinto- ja valvontajärjestelmän sekä eläinten tunnistamis- ja rekisteröintijärjestelmän ja viljelylohkojen tunnistamisjärjestelmän, täytäntöönpanoa ja soveltamista on valmisteltava; myös eläinlääkintä- ja kasvinsuojelualaa sekä elintarvikkeiden turvallisuutta koskevan lainsäädännön voimaansaattamista ja täytäntöönpanoa koskevat valmistelut on saatettava päätökseen.- Viinitilarekisterin ja viinialan valvontajärjestelmien perustamista on jatkettava.- Eläinlääkintä- ja kasvinsuojelualan lainsäädännön yhdenmukaistamista on jatkettava, ja tarkastusjärjestelyjä erityisesti tulevilla ulkorajoilla on ajanmukaistettava.- On saatettava päätökseen tarttuvaa spongiformista enkefalopatiaa, kasvipassia, jäämien enimmäismääriä ja eläinten ruokintaa koskevan lainsäännön saattaminen osaksi kansallista lainsäädäntöä ja varmistettava sen voimaansaattaminen ja täytäntöönpano, mukaan lukien eläintautien, erityisesti tarttuvan spongiformisen enkefalopatian, testaaminen yhteisön säännöstön mukaisesti.- Hallinnon toimintakykyä elintarvikkeiden turvallisuutta koskevan strategian täytäntöön panemiseksi on vahvistettava.Kalastus- On saatettava päätökseen keskushallinnon ja alueiden tasolla toteutettaviin tarkastuksiin ja valvontaan liittyvän asianmukaisen organisaation, riittävien institutionaalisten resurssien ja välineiden laatiminen. Kalastusrekisteri on saatava päätökseen täysin yhteisön vaatimusten mukaisesti. On kehitettävä luotettava kalastustilastojärjestelmä.Liikennepolitiikka- Tieliikenteen alan hallinnollista kapasiteettia on vahvistettava, ja lainsäädännön yhdenmukaistamista on jatkettava (erityisesti on poistettava syrjivät käytännöt tieliikenteen verotuksessa/maksuissa) sekä on aloitettava toimintasuunnitelman toteuttaminen, jonka mukaisesti romanialaisiin maantiekuljetuksiin käytettäviin ajoneuvoihin jälkiasennetaan nopeudenrajoittimet ja valvontalaitteet.- Merenkulun turvallisuutta koskevan yhteisön säännöstön asianmukainen täytäntöönpano on varmistettava viimeaikainen kehitys huomioon ottaen, ja hallinnollista toimintakykyä on vahvistettava Romanian laivastolle kuuluvien lippuvaltion tehtävien hoidon parantamiseksi.- Romanian Tonavan laivaston rakennetta on uudistettava, ja se on nykyaikaistettava, jotta sen kilpailukyky parantuisi ja se olisi valmis täyttämään yhteisön tekniset vaatimukset.- Tarkistettu rautatieliikennettä koskeva yhteisön säännöstö on saatettava osaksi kansallista lainsäädäntöä ja pantava täytäntöön.Verotus- Lainsäädännön yhdenmukaistaminen on varmistettava kiinnittämällä erityistä huomiota arvonlisäverovapautuksiin, veronpalautusehtoihin, veropohjaan ja nollaverokantaan sekä valmisteverotasoihin, rakenteeseen ja verovapautuksiin.- On varmistettava, että voimassa oleva ja myöhemmin annettava lainsäädäntö noudattaa yritysverotukseen sovellettavien menettelysääntöjen periaatteita.- Hallinnollista kapasiteettia ja valvontamenettelyjä sekä hallinnollista yhteistyötä ja keskinäistä avunantoa on vahvistettava. Erityistä huomiota on kiinnitettävä veronkantoon, veronmaksajarekisterin perustamiseen ja arvonlisäverojen palauttamiseen; on kehitettävä verohallinnon strategia; on laadittava eettiset säännöt ja toimenpiteet niiden soveltamiseksi; verojärjestelmän henkilöresursseja koskevat vaatimukset on arvioitava, ja on suunniteltava sekä pantava täytäntöön koulutusjärjestelmä, joka kattaa sekä valmentavan koulutuksen että ohjatun harjoittelun.- Tietotekniikkajärjestelmiä on kehitettävä, jotta sähköistä tiedonvaihtoa voidaan käydä yhteisön ja sen jäsenvaltioiden kanssa.- On saatettava voimaan valmisteveron alaisia tuotteita koskevasta yleisestä järjestelmästä sekä näiden tuotteiden hallussapidosta, liikkumisesta ja valvonnasta annettu direktiivi.Tilastointi- On suoritettava väestölaskenta.- Tilastojen laatua ja kattavuutta on parannettava edelleen varmistamalla, että käytettävissä on tarvittavat resurssit tilastointikapasiteetin vahvistamiseksi myös aluetasolla.Sosiaalipolitiikka ja työllisyys- On määriteltävä ja toteutettava kansallinen työllisyyspolitiikka, joka on Euroopan työllisyyden suuntaviivojen mukainen, ja osallistumista Euroopan sosiaalirahastojen kaltaiseen toimintaan on valmisteltava.- Kansallisen työvoimatoimiston kapasiteettia toteuttaa aktiivisia toimenpiteitä ja työllisyysohjelmia on kehitettävä, ja paikallistason työnvälityspalveluja on lisättävä erityisesti parantamalla työllisyyden ja sosiaalipalvelujen alan paikallistoimistojen välistä yhteistyötä.- Sosiaaliavustusjärjestelmän uudistus on saatettava päätökseen, ja asianomaisten instituutioiden rahoitus on hajautettava.- Työlainsäädännön, naisten ja miesten yhtäläisten mahdollisuuksien sekä työterveyden ja työturvallisuuden alojen lainsäädännön yhdenmukaistamista yhteisön lainsäädännön kanssa on jatkettava, ja yhteisön lainsäädännön asianmukainen täytäntöönpano on varmistettava erityisesti hyväksymällä uusi työlaki. Tähän liittyviä hallinto- ja täytäntöönpanorakenteita, mukaan luettuina työsuojeluvirastot, on vahvistettava. Syrjinnän vastaista johdettua oikeutta on annettava, ja on laadittava aikataulu sen täytäntöön panemiseksi.- Kansanterveyttä koskeva yhteisön säännöstö on saatettava osaksi kansallista lainsäädäntöä, ja se on pantava täytäntöön, ja on kehitettävä kansallinen tarttuvien tautien valvonta- ja tarkastusjärjestelmä sekä terveydenseurantajärjestelmä.- On hyväksyttävä tarvittava lainsäädäntö työntekijöiden ja työnantajien järjestöjen vahvistamiseksi, ja työmarkkinaosapuolten toimia valmiuksien kehittämiseksi on tuettava erityisesti työmarkkinaosapuolten riippumattomassa kahdenvälisessä vuoropuhelussa ja erityisesti ottaen huomioon niiden tuleva rooli yhteisön työllisyys- ja sosiaalipolitiikan laatimisessa ja toteuttamisessa, Euroopan sosiaalirahasto mukaan luettuna.- Kykyä hallinnoida terveysalan uudistusta riittävän laajasti on vahvistettava parantamalla henkilöresursseja ja rahoitusvaroja koskevaa strategista suunnittelua, jotta julkisia varoja käytettäisiin mahdollisimman tehokkaasti ja varmistettaisiin tasavertainen mahdollisuus käyttää terveydenhuoltopalveluja.- On laadittava kansallinen strategia, joka sisältää myös tietojen keräämisen, sosiaalisen integroitumisen eurooppalaiseen strategiaan liittymiseksi.Energia- On kehitettävä ja toteutettava unionin energiapoliittisten tavoitteiden mukainen energiastrategia. Tärkeimpien energianlähteiden lisäksi strategiassa olisi keskityttävä parantuneeseen energiatehokkuuteen erityisesti lämmityksen alalla sekä uusiutuvien energiamuotojen käyttöön.- Energian sisämarkkinoiden (sähkö ja kaasu) yhdenmukaistamista on nopeutettava perustamalla riippumaton sähkönsiirtoverkon operaattori (sähkö), poistamalla jäljellä olevat energian hinnan vääristymät ja valmistautumalla markkinoiden asteittaisen avautumisen jatkamiseen sekä varmistamalla riippumattomat ja tehokkaat sääntelymekanismit.- Kaikille Romanian energiamarkkinoiden toimijoille on laadittava tiukka ja avoin rahoituskuri kustannusten kattamista ja maksurästien vähentämistä koskevan ohjelman ottamiseksi käyttöön vaiheittain.- On kehitettävä ja alettava toteuttaa ohjelmaa öljyvarastoja koskevan lainsäädännön yhdenmukaistamiseksi yhteisön säännöstön kanssa.- Neuvoston raporttiin ydinturvallisuudesta laajentumisen yhteydessä sisältyvät suositukset on pantava täytäntöön ottaen asianmukaisesti huomioon raportissa esitetyt ensisijaiset tavoitteet.- Cernavodan ydinvoimalaitoksen ydinturvallisuuden korkea taso on turvattava edelleen.- Ydinenergian kansallisen sääntelyviranomaisen resurssien ja toimintakyvyn vahvistamiseen on keskityttävä.Teollisuuspolitiikka- Poliittista toimintakehystä ja lainsäädäntöä on tarkistettava, jotta yritykset (erityisesti pienet ja keskisuuret yritykset) voisivat saada paremmin rahoitusta investointeja varten.- Markkinasuuntautunut kilpailustrategia sekä alakohtaiset rakenneuudistusohjelmat on pantava täytäntöön.Televiestintä ja tietotekniikka- Televiestintää ja postipalveluja koskeva yhteisön säännöstö on saatettava osaksi kansallista lainsäädäntöä.- Televiestintämarkkinoiden täyttä vapauttamista on valmisteltava perustamalla kansallinen sääntelyviranomainen.Kulttuuri ja audiovisuaalialan politiikka- Lainsäädäntöä on yhdenmukaistettava, ja riippumattoman televisio- ja radioalan sääntelyviranomaisen kapasiteettia on vahvistettava.Aluepolitiikka ja rakennepoliittisten välineiden yhteensovittaminen- On kehitettävä taloudellista ja sosiaalista yhteenkuuluvuutta koskeva kansallinen politiikka, ja tässä yhteydessä kansallista kehittämissuunnitelmaa on tarkistettava ja parannettava säännöllisesti.- On perustettava tarvittava seuranta- ja arviointijärjestelmä erityisesti asiaa koskevien tilastotietojen ja muuttujien keräämisen sekä niiden ennakkoarvioinnin ja jälkiarvioinnin osalta.- Taloudellista ja sosiaalista yhteenkuuluvuutta koskevien rahastojen suunnittelusta ja hallinnoinnista vastuussa olevien elinten institutionaalista ja hallinnon toimintakykyä on vahvistettava rakennerahastoja koskevan lähestymistavan mukaisesti; erityisesti on määriteltävä hallinto- ja maksuviranomaiset; kansallisen ja aluetason vastuualueet on eroteltava selvästi, ja hallinnon toimintakykyä henkilöstön palvelukseen ottamisen, urakehityksen ja koulutuksen osalta on parannettava. Ministeriöiden välinen yhteistyö on turvattava.- On valmistauduttava noudattamaan rakennerahastoasetuksissa säädettyjä taloushallintoa ja varainhoidon valvontaa koskevia perussäännöksiä.Ympäristö- Yhteisön säännöstön saattaminen osaksi kansallista lainsäädäntöä on saatettava päätökseen ja säännöstön soveltaminen on aloitettava horisontaalisen lainsäädännön (ympäristövaikutusten arviointi), jätehuollon, veden laadun, teollisuussaasteiden valvonnan ja riskienhallinnan aloilla (ympäristön pilaantumisen ehkäisemisen ja vähentämisen yhtenäistäminen, suuret polttolaitokset, vaarallisista aineista aiheutuvien suuronnettomuusvaarojen torjunta).- Direktiivikohtaiset täytäntöönpano- ja rahoitussuunnitelmat on laadittava ottaen erityisesti huomioon jätehuolto (mukaan luettuna kansallisen ja aluetason jätehuoltostrategia), veden laatu, teollisuussaasteiden valvonta ja riskienhallinta (ympäristön pilaantumisen ehkäisemisen ja vähentämisen yhtenäistäminen, vaarallisista aineista aiheutuvien suuronnettomuusvaarojen torjunta).- Hallinnon toimintakykyä kansallisella tasolla on vahvistettava politiikan laadintaa ja taloudellista analyysia koskevan kapasiteetin parantamiseksi. Erityistä huomiota on kiinnitettävä paikallistason ympäristönsuojeluviranomaisen lainsäädännön täytäntöönpanokykyyn.- Ympäristönsuojelua koskevat vaatimukset on sisällytettävä kaikkien muiden alakohtaisten politiikkojen määrittelyyn ja niiden täytäntöönpanoon kestävän kehityksen edistämiseksi.Kuluttajansuoja ja terveyden suojelu- Lainsäädännön yhdenmukaistamista on jatkettava, markkinavalvonta- ja lainvalvontaviranomaisia on vahvistettava, ja erityisesti on varmistettava kuluttajansuoja-alan kansallisen viranomaisen viisivuotisstrategian tehokas täytäntöönpano.Yhteistyö oikeus- ja sisäasioissa- Rajavalvontaa on parannettava kehittämällä yhtenäinen rajavalvontastrategia, panemalla täytäntöön valtion rajoja ja rajapoliisin organisaatiota ja toimintaa koskeva lainsäädäntö, lopettamalla asevelvollisten toimiminen rajapoliiseina ja yhdenmukaistamalla lainsäädäntöä sekä käytäntöä laittoman maahanmuuton ja ihmiskaupan, erityisesti nais- ja lapsikaupan, torjunnan alalla.- On kehitettävä ja esitettävä Schengenin sopimusta koskeva toimintasuunnitelma.- Viisumilainsäädännön ja -käytännön asteittaista yhdenmukaistamista on jatkettava.- On laadittava korruption ja järjestäytyneen rikollisuuden torjuntaa koskeva yhtenäinen strategia ja aloitettava sen täytäntöönpano, ja lainvalvontaelinten toiminnan yhteensovittamista, aina rikoksia ehkäisevän toiminnan alasta syyttäjäviranomaisiin, on parannettava.- On kehitettävä ja pantava täytäntöön huumeita koskeva kansallinen strategia ja perustettava kansallinen keskus Euroopan huumausaineiden ja niiden väärinkäytön seurantakeskuksen kanssa käytävää yhteydenpitoa varten.- Rahanpesun alan lainsäädännön yhdenmukaistamista yhteisön säännöstön kanssa on jatkettava. Vuonna 1981 tehty Euroopan neuvoston yleissopimus on ratifioitava ja pantava täytäntöön, ja rahanpesun ehkäisyn ja torjunnan kansallisen viraston hallinnollista kapasiteettia on vahvistettava.- On toteutettava tarvittavat toimenpiteet yhteisön välineiden täytäntöönpanon varmistamiseksi yksityisoikeudellisia asioita koskevan yhteistyön alalla.- On toteutettava tarvittavat toimenpiteet lainsäädännön yhdenmukaistamiseksi yhteisön taloudellisten etujen suojaamista koskevan yleissopimuksen ja sen liitteenä olevien pöytäkirjojen kanssa.Tulliliitto- Ponnisteluja tullin eettisiä näkökohtia koskevan politiikan täytäntöönpanemiseksi on jatkettava. On toteutettava toimenpiteitä odotusaikojen vähentämiseksi rajoilla, laittomasti valmistettujen tavaroiden ja tuoteväärennösten rajanylitysten torjumiseksi sekä talousrikosten ja järjestäytyneen rikollisuuden torjumiseksi.- Tullivalvonnan alan hallinnollista kapasiteettia ja toimintakykyä on vahvistettava tullitoimipaikkojen välisellä yhteistyöllä. Henkilöresursseja koskevat vaatimukset olisi arvioitava, ja keskitettyä koulutusta olisi kehitettävä.- Romanian tullihallinnon tietotekniikkaa koskevan strategian täytäntöönpanoa on nopeutettava; tietotekniikkajärjestelmiä on kehitettävä, jotta yhteisön ja Romanian välillä voidaan käydä sähköistä tiedonvaihtoa.Varainhoidon valvonta- On laadittava julkista, sisäistä varainhoidon valvontaa koskeva poliittinen asiakirja, jonka jälkeen on annettava kansainvälisesti hyväksyttyjen standardien mukainen lainsäädäntö, säännöt ja menettelyt, jotka kattavat integroidusti talousarviovaroja käyttävän elimen johtajan rahoituksen hallinnointia ja varainhoidon valvontaa koskevat vastuualueet, valtionvarainministeriön varainhoidon ennakkovalvontajärjestelmän puitteissa suorittaman valvonnan ja sisäisen tarkastuksen, sen toiminnallinen riippumattomuus mukaan luettuna.- On määriteltävä ja ilmaistava määrällisesti organisaatiojärjestelyjä, henkilöresursseja ja sijoituksia koskevat tarpeet sisäisen varainhoidon valvonnan ja sisäisen tarkastuksen aloittamiseksi tärkeimmissä talousarviovaroja käyttävissä elimissä poliittisen asiakirjan mukaisesti; suunnitelmat instituutioiden ja henkilöresurssien kehittämiseksi on laadittava ja pantava täytäntöön sisäisen varainhoidon valvonnan sekä sisäisen tarkastuksen aloilla.- Tilintarkastustuomioistuimen institutionaalista kapasiteettia on tarvittaessa vahvistettava nykyaikaisten tilintarkastusmenettelyjen käyttöön ottamiseksi kansainvälisten standardien ja parhaan käytännön mukaisesti.- Petosten torjuntaa erityisesti yhteisön taloudellisten etujen suojaamisen osalta on vahvistettava.- On nimitettävä yhteyskeskus yhteisön taloudellisten etujen suojaamiseksi ja aloitettava tehokas yhteistyö yhteisön petostentorjuntaviraston (OLAF) kanssa kyseisen keskuksen kautta.- Ponnisteluja on lisättävä liittymistä ennen annettavan yhteisön rahoituksen asianmukaisen käytön, seurannan ja arvioinnin varmistamiseksi, mikä on tärkein osoitus Romanian kyvystä panna täytäntöön varainhoidon valvontaa koskeva yhteisön säännöstö.5. OhjelmatVuosille 2000-2006 Romanialle myönnettävä taloudellinen tuki käsittää Phare-toimien lisäksi liittymistä valmistelevan SAPARD-välineen avulla annettavan maatalouden ja maaseudun kehittämisen liittymistä valmistelevien toimenpiteiden tuen (neuvoston asetus (EY) N:o 1268/99, EYVL L 161, 26.6.1999, s. 87) sekä rakennepolitiikan ISPA-välineen avulla annettavan tuen ympäristön ja liikenteen alojen infrastruktuurihankkeille (neuvoston asetus (EY) N:o 1267/99, EYVL L 161, 26.6.1999, s. 73), mikä asettaa etusijalle liittymistä valmistelevan ajanjakson koheesiorahaston kaltaiset toimenpiteet. Näiden kansallisten rahoitusosuuksien turvin Romania voi myös rahoittaa osittain osallistumisensa yhteisön ohjelmiin kuten tutkimuksen ja teknologisen kehittämisen puiteohjelmaan sekä yleissivistävään koulutukseen ja yrityksiin liittyviin ohjelmiin. Romania saa lisäksi rahoitusta suoraan yhteisön säännöstöön liittyvistä monikansallisista ja horisontaalisista ohjelmista. Ehdokasmaiden osallistumista yhteisrahoitukseen edellytetään järjestelmällisesti kaikissa investointihankkeissa. Komissio on vuodesta 1998 toiminut yhteistyössä Euroopan investointipankin (EIP) ja kansainvälisten rahoituslaitosten, erityisesti Euroopan jälleenrakennus- ja kehityspankin (EBRD) ja Maailmanpankin kanssa liittymistä valmisteleviin ensisijaisiin tavoitteisiin liittyvien hankkeiden yhteisrahoituksen helpottamiseksi.6. EhdollisuusKolmen liittymistä valmistelevan välineen - Phare-ohjelman sekä ISPA- ja SAPARD-välineiden - kautta hankkeiden rahoittamiseen myönnettävän yhteisön tuen edellytyksenä on, että Romania noudattaa Eurooppa-sopimuksen mukaisia sitoumuksiaan, jatkaa toimia Kööpenhaminassa vahvistettujen edellytysten täyttämiseksi ja edistyy ennen kaikkea tässä tarkistetussa liittymistä valmistelevassa kumppanuudessa määriteltyjen ensisijaisten tavoitteiden täytäntöönpanossa. Näiden yleisten edellytysten noudattamatta jättäminen saattaa johtaa neuvoston päätökseen rahoitusavun keskeyttämisestä asetuksen (EY) N:o 622/98 4 artiklan nojalla.7. SeurantaLiittymistä valmistelevan kumppanuuden täytäntöönpanoa valvotaan Eurooppa-sopimuksen yhteydessä. Kuten Luxemburgissa kokoontunut Eurooppa-neuvosto korosti, on tärkeää, että yhteisön säännöstön käyttöönoton ja täytäntöönpanon tarkastelua jatketaan Eurooppa-sopimuksen elimissä. Liittymistä valmistelevan kumppanuuden osa-alueita käsitellään kustakin osa-alueesta vastaavassa alakomiteassa. Assosiaatiokomitea käsittelee ensisijaisiin tavoitteisiin ja välitavoitteisiin liittyvää yleistä kehitystä, edistymistä ja ongelmia sekä alakomiteoiden sille käsiteltäviksi toimittamia erityisiä kysymyksiä.Phare-ohjelman hallintokomitea huolehtii siitä, että kaikkien kolmen liittymistä valmistelevan välineen - Phare-ohjelman sekä ISPA- ja SAPARD-välineiden - yhteydessä tehdyt rahoituspäätökset ovat yhteensopivia sekä keskenään että liittymistä valmistelevien kumppanuuksien kanssa, kuten yhteensovittamista koskevassa asetuksessa (neuvoston asetus (EY) N:o 1266/99, EYVL L 161, 26.6.1999, s. 68) säädetään.Liittymistä valmistelevaa kumppanuutta muutetaan tarvittaessa jatkossakin asetuksen (EY) N:o 622/98 2 artiklan mukaisesti.(1) Esittämisessä noudatetaan määräaikaiskertomuksissa vuodesta 2000 noudatettua järjestystä.


title: Euroopan parlamentin päätös 29.marraskuuta 2007 Renato Brunettan parlamentaarisen koskemattomuuden ja erioikeuksien puolustamista koskevasta pyynnöstä (2007/2172(IMM))

text:
C 297 E/130                                          Euroopan unionin virallinen lehti                         FI       20.11.2008
Torstai 29. marraskuuta 2007
              P6_TA(2007)0553
              Vapauden, turvallisuuden ja oikeuden aluetta koskevien ennakkoratkaisu-
              kysymysten käsittely *
              Euroopan parlamentin lainsäädäntöpäätöslauselma 29. marraskuuta 2007 ehdotuksesta neuvoston
              päätökseksi yhteisöjen tuomioistuimen perussäännöstä tehdyn pöytäkirjan muuttamisesta
              vapauteen, turvallisuuteen ja oikeuteen perustuvaa aluetta koskevien ennakkoratkaisukysymysten
                                 käsittelyn osalta (11824/2007 — C6-0292/2007 — 2007/0812(CNS))
              (Kuulemismenettely)
              Euroopan parlamentti, joka
              — ottaa huomioon ehdotuksen neuvoston päätökseksi (11824/2007),
              — ottaa huomioon EY:n perustamissopimuksen 245 artiklan 2 kohdan sekä Euratomin perustamis-
                   sopimuksen 160 artiklan, jonka mukaisesti neuvosto on kuullut parlamenttia (C6-0292/2007),
              — ottaa huomioon työjärjestyksen 51 artiklan,
              — ottaa huomioon oikeudellisten asioiden valiokunnan mietinnön (A6-0451/2007);
              1.    hyväksyy ehdotuksen neuvoston päätökseksi;
              2.    pyytää neuvostoa ilmoittamaan parlamentille, jos se aikoo poiketa parlamentin hyväksymästä sana-
              muodosta;
              3.    pyytää tulla kuulluksi uudelleen, jos neuvosto aikoo tehdä huomattavia muutoksia tekstiin, josta se
              kuuli parlamenttia;
              4.    kehottaa puhemiestä välittämään parlamentin kannan neuvostolle, komissiolle ja yhteisöjen tuomio-
              istuimelle.
              P6_TA(2007)0554
              Renato Brunettan parlamentaarisen koskemattomuuden puolustamista koskeva
              pyyntö
              Euroopan parlamentin päätös 29. marraskuuta 2007 Renato Brunettan parlamentaarisen
                   koskemattomuuden ja erioikeuksien puolustamista koskevasta pyynnöstä (2007/2172(IMM))
              Euroopan parlamentti, joka
              — ottaa huomioon Renato Brunettan esittämän, 18. tammikuuta 2007 päivätyn pyynnön parlamentaari-
                   sen koskemattomuutensa puolustamiseksi, josta ilmoitettiin täysistunnossa 31. tammikuuta 2007 ja
                   joka liittyy häntä vastaan Milanon piirituomioistuimessa nostettuun siviilikanteeseen,
              — kuultuaan Renato Brunettaa työjärjestyksen 7 artiklan 3 kohdan mukaisesti,
 ---pagebreak--- 20.11.2008        FI                               Euroopan unionin virallinen lehti                                             C 297 E/131
                                                                                Torstai 29. marraskuuta 2007
           — ottaa huomioon Euroopan yhteisöjen erioikeuksista ja vapauksista 8. huhtikuuta 1965 tehdyn pöytä-
                kirjan 9 ja 10 artiklan sekä Euroopan parlamentin jäsenten valitsemisesta yleisillä välittömillä vaaleilla
                20. syyskuuta 1976 annetun säädöksen 6 artiklan 2 kohdan,
           — ottaa huomioon Euroopan yhteisöjen tuomioistuimen 12. toukokuuta 1964 ja 10. heinäkuuta 1986
                antamat tuomiot (1),
           — ottaa huomioon työjärjestyksen 6 artiklan 3 kohdan ja 7 artiklan,
           — ottaa huomioon oikeudellisten asioiden valiokunnan mietinnön (A6-0449/2007);
           1.    päättää puolustaa Renato Brunettan parlamentaarista koskemattomuutta;
           2.    kehottaa puhemiestä välittämään tämän päätöksen sekä asiasta vastaavan valiokunnan mietinnön
           viipymättä Italian tasavallan asiasta vastaaville viranomaisille.
           (1) Asia 101/63, Wagner v. Fohrmann ja Krier, Kok. 1964 suomenkielinen erityispainos I, s. 203 ja asia 149/85, Wybot
               v. Faure ym., Kok. 1986 suomenkielinen erityispainos VIII, s. 729.
           P6_TA(2007)0555
           Televisiotoimintaa koskevien jäsenvaltioiden lakien, asetusten ja hallinnollisten
           määräysten yhteensovittaminen *** II
           Euroopan parlamentin lainsäädäntöpäätöslauselma 29. marraskuuta 2007 neuvoston yhteisestä
           kannasta Euroopan parlamentin ja neuvoston direktiivin antamiseksi televisiotoimintaa koskevien
           jäsenvaltioiden lakien, asetusten ja hallinnollisten määräysten yhteensovittamisesta annetun
           neuvoston direktiivin 89/552/ETY muuttamisesta (10076/6/2007 — C6-0352/2007 —
                                                           2005/0260(COD))
           (Yhteispäätösmenettely: toinen käsittely)
           Euroopan parlamentti, joka
           — ottaa huomioon neuvoston yhteisen kannan (10076/6/2007 — C6-0352/2007),
           — ottaa huomioon ensimmäisessä käsittelyssä esittämänsä kannan (1) komission ehdotuksesta Euroopan
                parlamentille ja neuvostolle (KOM(2005)0646),
           — ottaa huomioon komission muutetun ehdotuksen (KOM(2007)0170),
           — ottaa huomioon EY:n perustamissopimuksen 251 artiklan 2 kohdan,
           — ottaa huomioon työjärjestyksen 67 artiklan,
           — ottaa huomioon kulttuuri- ja koulutusvaliokunnan suosituksen toiseen käsittelyyn (A6-0442/2007);
           (1) Hyväksytyt tekstit, 13.12.2006, P6_TA(2006)0559.


title: 2008/781/EY: Neuvoston päätös, tehty 2 päivänä lokakuuta 2008 , alueiden komitean seitsemän bulgarialaisen jäsenen ja seitsemän bulgarialaisen varajäsenen nimeämisestä

text:
               9.10.2008

               FI

               Euroopan unionin virallinen lehti

               L 268/29

      NEUVOSTON PÄÄTÖS,
   tehty 2 päivänä lokakuuta 2008,
   alueiden komitean seitsemän bulgarialaisen jäsenen ja seitsemän bulgarialaisen varajäsenen nimeämisestä
   (2008/781/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Bulgarian hallituksen ehdotuksen,
   sekä katsoo seuraavaa:

               (1)

               Neuvosto teki 24 päivänä tammikuuta 2006 päätöksen 2006/116/EY (1) alueiden komitean jäsenten ja varajäsenten nimeämisestä 26 päivän tammikuuta 2006 ja 25 päivän tammikuuta 2010 väliseksi kaudeksi.

               (2)

               Alueiden komiteassa on vapautunut neljä jäsenen paikkaa Antoaneta GEORGIEVAn, Yoan KOSTADINOVin, Veselin ZLATEVin ja Bogomil BELCHEVin toimikauden päätyttyä. Kolme jäsenen paikkaa on vapautunut Remzi YUSEINOVin, Kiril YORDANOVin ja Yordan LECHKOVin erottua. Neljä varajäsenen paikkaa on vapautunut Delyan ENKINin, Lachezar ROSENOVin, Nikola KOLEVin and ja Rumiana BOZUKOVAn toimikauden päätyttyä.

               (3)

               Yksi varajäsenen paikka on vapautunut Anastasia MLADENOVAn erottua. Kaksi varajäsenen paikkaa vapautuu, kun Zlatko ZHIVKOV ja Vladimir MOSKOV nimetään alueiden komitean jäseniksi,

         ON PÄÄTTÄNYT SEURAAVAA:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2010

               a)

               jäseniksi:

                           Dora Ilieva YANKOVA – Smolianin pormestari, Bulgarian tasavallan kuntaliiton (NAMRB) johtokunnan puheenjohtaja (кмет на община Смолян, председател на управителния съвет на Националното сдружение на общините в Република България (НСОРБ)),

                           Georgi Ivanov SLAVOV – Yambolin pormestari (кмет на община Ямбол),

                           Guner Fariz SERBEST – Stambolovon pormestari, Bulgarian tasavallan kuntaliiton (NAMRB) johtokunnan jäsen (кмет на Стамболово, член на управителния съвет на Националното сдружение на общините в Република България (НСОРБ)),

                           Penka Nedelkova PENKOVA – Lomin pormestari, Bulgarian tasavallan kuntaliiton (NAMRB) johtokunnan varapuheenjohtaja (кмет на Лом, заместник-председател на управителния съвет на Националното сдружение на общините в Република България (НСОРБ)),

                           Bojidar Ivanov YOTOV – Rusen pormestari (кмет на Русе),

                           Zlatko ZHIVKOV – Bulgarian tasavallan kuntaliiton (NAMRB) johtokunnan varapuheenjohtaja, Montanan pormestari (заместник-председател на управителния съвет на Националното сдружение на общините в Република България (НСОРБ), кмет на Монтана),

                           Vladimir MOSKOV – Bulgarian tasavallan kuntaliiton (NAMRB) johtokunnan jäsen, Gotse Delchevin pormestari (член на управителния съвет на Националното сдружение на общините в Република България (НСОРБ), кмет на Гоце Делчев);

               b)

               varajäseniksi:

                           Emil Hristov NAIDENOV – Gorna Malinan pormestari (кмет на Горна Малина),

                           Svetlin Genov TANCHEV – Stara Zagoran pormestari (кмет на Стара Загора),

                           Pavel Iliev DIMITROV – kunnanvaltuutettu, Varna (общински съветник, Варна),

                           Veselin Petrov LICHEV – Sopotin pormestari (кмет на Сопот),

                           Krasimir Blagoev KOSTOV – Shumenin pormestari (кмет на Шумен),

                           Ivo Kirilov ANDONOV – Silistran pormestari, Bulgarian tasavallan kuntaliiton (NAMRB) johtokunnan jäsen (кмет на Силистра, член на управителния съвет на Националното сдружение на общините в Република България (НСОРБ)),

                           Rumen Georgiev RASHEV – Veliko Turnovon pormestari, Bulgarian tasavallan kuntaliiton (NAMRB) johtokunnan jäsen (кмет на Велико Търново, член на управителния съвет на Националното сдружение на общините в Република България (НСОРБ)).

         2 artikla
   Tämä päätös tulee voimaan päivänä, jona se tehdään.

      Tehty Luxemburgissa 2 päivänä lokakuuta 2008.

            Neuvoston puolesta

            Puheenjohtaja

         X. BERTRAND

      (1)  EUVL L 56, 25.2.2006, s. 75.


title: 2013/526/EU: Euroopan parlamentin ja neuvoston päätös, annettu 9 päivänä lokakuuta 2013 , Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2011/025 IT/Lombardia, Italia)

text:
               26.10.2013

               FI

               Euroopan unionin virallinen lehti

               L 284/22

         EUROOPAN PARLAMENTIN JA NEUVOSTON PÄÄTÖS,
   annettu 9 päivänä lokakuuta 2013,
   Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2011/025 IT/Lombardia, Italia)
   (2013/526/EU)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 28 kohdan,
   ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006 (2) ja erityisesti sen 12 artiklan 3 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan globalisaatiorahasto, jäljempänä ’EGR’, on perustettu lisätuen tarjoamiseksi globalisaatiosta johtuvien maailmankaupan huomattavien rakenteellisten muutosten vuoksi työttömiksi jääneille työntekijöille ja heidän auttamisekseen työmarkkinoille uudelleen integroitumisessa.

               (2)

               EGR:n toimialaa laajennettiin niin, että 1 päivän toukokuuta 2009 ja 30 päivän joulukuuta 2011 välillä toimitettujen hakemusten johdosta tukea voidaan myöntää myös työntekijöille, jotka on vähennetty maailmanlaajuisen rahoitus- ja talouskriisin välittömänä seurauksena.

               (3)

               Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa.

               (4)

               Italia esitti 30 päivänä joulukuuta 2011 hakemuksen EGR:n varojen käyttöönottamiseksi työntekijävähennysten vuoksi, jotka on toteutettu NUTS II - alueella Lombardiassa (ITC4), NACE Rev. 2:n kaksinumerotason 26 (Tietokoneiden sekä elektronisten ja optisten tuotteiden valmistus) piirissä toimivissa kahdessa yrityksessä, ja täydensi hakemusta lisätiedoin 12 päivään maaliskuuta 2013 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 1 164 930 euroa.

               (5)

               EGR:stä olisi sen vuoksi otettava käyttöön varoja rahoitustuen antamiseksi Italian hakemuksen perusteella,

         OVAT HYVÄKSYNEET TÄMÄN PÄÄTÖKSEN:
   1 artikla
   Euroopan globalisaatiorahastosta otetaan käyttöön 1 164 930 euroa maksusitoumusmäärärahoina ja maksumäärärahoina osana varainhoitovuotta 2013 koskevaa Euroopan unionin yleistä talousarviota.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 9 päivänä lokakuuta 2013.

            Euroopan parlamentin puolesta

            Puhemies

         M. SCHULZ

            Neuvoston puolesta

            Puheenjohtaja

         V. LEŠKEVIČIUS

      (1)  EUVL C 139, 14.6.2006, s. 1.

      (2)  EUVL L 406, 30.12.2006, s. 1.


title: Neuvoston päätös 2014/932/YUTP, annettu 18 päivänä joulukuuta 2014 , Jemenin tilanteen johdosta määrättävistä rajoittavista toimenpiteistä

text:
               19.12.2014

               FI

               Euroopan unionin virallinen lehti

               L 365/147

         NEUVOSTON PÄÄTÖS 2014/932/YUTP,
   annettu 18 päivänä joulukuuta 2014,
   Jemenin tilanteen johdosta määrättävistä rajoittavista toimenpiteistä
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Yhdistyneiden kansakuntien turvallisuusneuvosto antoi 26 päivänä helmikuuta 2014 päätöslauselman 2140 (2014), jossa viitataan sen päätöslauselmiin 2014 (2011) ja 2051 (2012) ja turvallisuusneuvoston puheenjohtajan 15 päivänä helmikuuta 2013 antamaan julkilausumaan sekä vahvistetaan, että Yhdistyneiden kansakuntien turvallisuusneuvosto on voimakkaasti sitoutunut Jemenin yhtenäisyyteen, suvereniteettiin, itsenäisyyteen ja alueelliseen koskemattomuuteen.

               (2)

               Yhdistyneiden kansakuntien turvallisuusneuvoston päätöslauselmassa 2140 (2014) vaaditaan matkustusrajoitusten soveltamista päätöslauselman 2140 (2014) 19 kohdan nojalla perustetun komitean, jäljempänä ’komitea’, nimeämiin henkilöihin sekä komitean nimeämien henkilöiden tai yhteisöjen varojen ja omaisuuden jäädyttämistä.

               (3)

               Komitea nimesi 7 päivänä marraskuuta 2014 kolme henkilöä YK:n turvallisuusneuvoston päätöslauselman 2140 (2014) 17 kohdassa vahvistettujen perusteiden mukaisesti.

               (4)

               Tiettyjen toimenpiteiden panemiseksi täytäntöön tarvitaan unionin toimia,

         ON HYVÄKSYNYT TÄMÄN PÄÄTÖKSEN:
   1 artikla
   1.   Jäsenvaltioiden on toteutettava tarvittavat toimenpiteet estääkseen komitean nimeämien sellaisten henkilöiden pääsyn alueilleen tai kauttakulun alueidensa kautta, jotka osallistuvat Jemenin rauhaa, turvallisuutta tai vakautta uhkaaviin toimiin tai tukevat niitä; tällaisiin toimiin kuuluvat muun muassa

               a)

               toimet, jotka estävät poliittisen siirtymän, sellaisena kuin sitä tarkoitetaan Persianlahden yhteistyöneuvoston (GCC) aloitteen mukaista poliittista siirtymäprosessia ja sen täytäntöönpanomekanismia koskevassa sopimuksessa, menestyksekkään päätökseen saattamisen tai vaikeuttavat sitä;

               b)

               toimet, jotka väkivallan keinoin tai tärkeään infrastruktuuriin kohdistuvin iskuin estävät kattavan kansallisen vuoropuhelukonferenssin loppuraportin tulosten täytäntöönpanon; ja

               c)

               sovellettavan kansainvälisen ihmisoikeuslainsäädännön tai kansainvälisen humanitaarisen oikeuden vastaisten toimien tai ihmisoikeusloukkausten suunnittelu, johtaminen tai toteuttaminen Jemenissä.

         Luettelo tässä kohdassa tarkoitetuista henkilöistä on tämän päätöksen liitteessä.
   2.   Edellä oleva 1 kohta ei velvoita jäsenvaltiota kieltämään omien kansalaistensa pääsyä alueelleen.
   3.   Edellä olevaa 1 kohtaa ei sovelleta, jos maahantulo tai kauttakulku on tarpeen oikeudelliseen menettelyyn osallistumiseksi.
   4.   Edellä olevaa 1 kohtaa ei sovelleta, jos jäsenvaltio päättää tapauskohtaisesti, että maahantulo tai kauttakulku on tarpeen Jemenin rauhan ja vakauden edistämiseksi, ja ilmoittaa päätöksestään komitealle 48 tunnin kuluessa kyseisen päätöksen tekemisestä.
   5.   Edellä olevaa 1 kohtaa ei sovelleta, jos komitea päättää tapauskohtaisesti, että

               a)

               maahantulo tai kauttakulku on tarpeen humanitaarisista syistä, uskontoon liittyvät velvoitteet mukaan lukien; tai

               b)

               poikkeus edistäisi rauhan ja kansallisen sovinnon toteutumista Jemenissä.

         6.   Tapauksissa, joissa jäsenvaltio 3, 4 tai 5 kohdan nojalla sallii liitteessä lueteltujen henkilöiden pääsyn alueelleen tai kauttakulun alueensa kautta, lupa koskee ainoastaan sitä tarkoitusta, johon se on myönnetty, ja niitä henkilöitä, joille se on myönnetty.
   2 artikla
   1.   Jäädytetään kaikki varat ja taloudelliset resurssit, jotka kuuluvat sellaisille komitean nimeämille henkilöille tai yhteisöille taikka ovat sellaisten komitean nimeämien henkilöiden tai yhteisöjen omistuksessa, hallussa tai määräysvallassa, jotka osallistuvat Jemenin rauhaa, turvallisuutta tai vakautta uhkaaviin toimiin tai tukevat niitä; tällaisiin toimiin kuuluvat muun muassa

               a)

               toimet, jotka estävät poliittisen siirtymän, sellaisena kuin sitä tarkoitetaan Persianlahden yhteistyöneuvoston (GCC) aloitteen mukaista poliittista siirtymäprosessia ja sen täytäntöönpanomekanismia koskevassa sopimuksessa, menestyksekkään päätökseen saattamisen tai vaikeuttavat sitä;

               b)

               toimet, jotka väkivallan keinoin tai tärkeään infrastruktuuriin kohdistuvin iskuin estävät kattavan kansallisen vuoropuhelukonferenssin loppuraportin tulosten täytäntöönpanon; ja

               c)

               sovellettavan kansainvälisen ihmisoikeuslainsäädännön tai kansainvälisen humanitaarisen oikeuden vastaisten toimien tai ihmisoikeusloukkausten suunnittelu, johtaminen tai toteuttaminen Jemenissä;

         tai jotka kuuluvat henkilöille tai yhteisöille, jotka toimivat tällaisten henkilöiden tai yhteisöjen lukuun tai johdolla, tai jotka kuuluvat tällaisten henkilöiden tai yhteisöjen omistuksessa tai määräysvallassa oleville yhteisöille.
   Tässä kohdassa tarkoitetut henkilöt ja yhteisöt on lueteltu tämän päätöksen liitteessä.
   2.   Mitään varoja tai taloudellisia resursseja ei saa suoraan tai välillisesti asettaa tämän päätöksen liitteessä lueteltujen henkilöiden tai yhteisöjen saataville tai hyödynnettäväksi.
   3.   Jäsenvaltiot voivat sallia poikkeuksia 1 ja 2 kohdassa tarkoitetuista toimenpiteistä sellaisten varojen ja taloudellisten resurssien osalta, jotka

               a)

               ovat tarpeen perusluonteisten menojen kattamiseksi, mukaan lukien menot, jotka aiheutuvat elintarvikkeiden hankinnasta, vuokrasta tai asuntolainasta, lääkkeistä ja sairaanhoidosta, veroista, vakuutusmaksuista ja julkisten palvelujen käytöstä;

               b)

               on tarkoitettu yksinomaan oikeudellisten palvelujen antamiseen liittyvien kohtuullisten palkkioiden maksamiseen ja näistä palveluista aiheutuneiden kulujen korvaamiseen;

               c)

               on tarkoitettu yksinomaan jäädytettyjen varojen tai taloudellisten resurssien tavanomaisesta säilyttämisestä tai hoidosta aiheutuvien palkkioiden tai palvelumaksujen maksamiseen;

         sen jälkeen kun asianomainen jäsenvaltio on ilmoittanut komitealle aikomuksestaan sallia tarvittaessa pääsyn tällaisiin varoihin tai taloudellisiin resursseihin eikä komitea tee asiasta kielteistä päätöstä viiden työpäivän kuluessa tällaisesta ilmoituksesta.
   4.   Jäsenvaltiot voivat myös sallia poikkeuksia 1 ja 2 kohdassa tarkoitetuista toimenpiteistä sellaisten varojen tai taloudellisten resurssien osalta, jotka

               a)

               ovat tarpeen poikkeuksellisia menoja varten, edellyttäen että asianomainen jäsenvaltio on ilmoittanut tällaisesta päätöksestä komitealle ja komitea on hyväksynyt asian; tai

               b)

               ovat tuomioistuimen, hallintoviranomaisen tai välimiesoikeuden perustaman panttioikeuden tai antaman ratkaisun kohteena, jolloin varoja ja taloudellisia resursseja voidaan käyttää kyseisen panttioikeuden tai ratkaisun täyttämiseksi, edellyttäen, että panttioikeus on perustettu tai ratkaisu annettu ennen sitä päivää, jona henkilö tai yhteisö on sisällytetty liitteeseen, ja että panttioikeus tai ratkaisu ei hyödytä 1 artiklassa tarkoitettua henkilöä tai yhteisöä ja että asianomainen jäsenvaltio on ilmoittanut panttioikeudesta tai ratkaisusta komitealle.

         5.   Edellä oleva 1 kohta ei estä nimettyä henkilöä tai yhteisöä suorittamasta maksua, joka johtuu sopimuksesta, joka on tehty ennen kyseisen henkilön tai yhteisön sisällyttämistä luetteloon, edellyttäen, että asianomainen jäsenvaltio on todennut, että 2 artiklan 1 kohdassa tarkoitettu henkilö tai yhteisö ei ole suoraan tai välillisesti maksun saaja, ja asianomainen jäsenvaltio on kymmenen työpäivää ennen asiaa koskevan luvan antamista ilmoittanut komitealle aikomuksesta suorittaa tai vastaanottaa tällaisia maksuja tai sallia tarvittaessa varojen tai taloudellisten resurssien vapauttaminen tätä varten.
   6.   Edellä olevaa 2 kohtaa ei sovelleta seuraaviin jäädytetyille tileille lisättäviin määriin:

               a)

               näistä tileistä kertyvät korko- tai muut tuotot; tai

               b)

               maksut, jotka johtuvat sellaisista sopimuksista tai velvoitteista, jotka on tehty tai jotka ovat syntyneet ennen sitä päivää, josta lähtien nämä tilit ovat kuuluneet tämän päätöksen mukaisten rajoittavien toimenpiteiden piiriin;

         edellyttäen, että kyseisiin korkotuottoihin, muihin tuottoihin ja maksuihin sovelletaan edelleen 1 kohtaa.
   3 artikla
   Neuvosto laatii liitteessä olevan luettelon ja muuttaa sitä turvallisuusneuvoston tai komitean päätösten mukaisesti.
   4 artikla
   1.   Jos turvallisuusneuvosto tai komitea nimeää henkilön tai yhteisön, neuvosto sisällyttää tällaisen henkilön tai yhteisön liitteeseen. Neuvosto antaa päätöksensä ja perustelut luetteloon merkitsemiselle tiedoksi asianomaiselle henkilölle joko suoraan, jos osoite on tiedossa, tai julkaisemalla ilmoituksen, ja antaa tällaiselle henkilölle mahdollisuuden esittää huomautuksia.
   2.   Jos huomautuksia tehdään tai jos esitetään olennaista uutta näyttöä, neuvosto tarkastelee päätöstään uudelleen ja ilmoittaa asiasta kyseiselle henkilölle.
   5 artikla
   1.   Liite sisältää henkilöiden ja yhteisöjen luetteloon merkitsemisen perusteet, sellaisina kuin turvallisuusneuvosto tai komitea on ne toimittanut.
   2.   Liite sisältää myös sellaiset turvallisuusneuvoston tai komitean toimittamat tiedot, jotka ovat tarpeen asianomaisten henkilöiden tai yhteisöjen tunnistamiseksi, jos nämä tiedot ovat saatavilla. Henkilöiden osalta tällaisia tietoja voivat olla nimi, peitenimet mukaan lukien, syntymäaika ja -paikka, kansalaisuus, passin ja henkilökortin numero, sukupuoli, osoite, jos se on tiedossa, sekä työtehtävä tai ammatti. Yhteisöjen osalta tällaisia tietoja voivat olla nimet, rekisteröintiaika ja -paikka, rekisterinumero ja toimipaikka.
   6 artikla
   Tätä päätöstä muutetaan tai se kumotaan tarvittaessa turvallisuusneuvoston tekemien päätösten mukaisesti.
   7 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 18 päivänä joulukuuta 2014.

            Neuvoston puolesta

            Puheenjohtaja

         S. GOZI

      LIITE
      Luettelo 1 artiklan 1 kohdassa sekä 2 artiklan 1 ja 2 kohdassa tarkoitetuista henkilöistä ja yhteisöistä
      HENKILÖT

                  1.

                     Abdullah Yahya Al Hakim (alias: a) Abu Ali al Hakim; b) Abu-Ali al-Hakim; c) Abdallah al-Hakim; d) Abu Ali Alhakim; e) Abdallah al-Mu'ayyad).
                  Nimi alkuperäisessä kirjoitusmuodossaan:

                     Nimeäminen: Huthi-ryhmä, toinen komentoketjussa. Osoite: Dahyan, Sadahin alue, Jemen. Syntymäaika: a) arviolta 1985; b) vuosien 1984 ja 1986 välillä. Syntymäpaikka: a) Dahyan, Jemen; b) Sadahin alue, Jemen. Kansalaisuus: Jemenin. Lisätietoja: Sukupuoli: mies. YK nimesi:7.11.2014.

                     Lisätietoja, jotka on saatu pakotekomitean toimittamasta selostuksesta luetteloon merkitsemisen perusteiksi:

                              Abdullah Yahya al Hakim nimettiin rajoittavien toimenpiteiden kohteeksi 7. marraskuuta 2014 Yhdistyneiden kansakuntien turvallisuusneuvoston päätöslauselman 2140 (2014) 11 ja 15 kohdan nojalla, koska hän täyttää päätöslauselman 17 ja 18 kohdassa esitetyt nimeämisperusteet.

                              Abdullah Yahya al Hakim on osallistunut Jemenin rauhaa, turvallisuutta tai vakautta uhkaaviin tekoihin, jotka muun muassa estävät Jemenin hallituksen ja sen opposition välillä 23. marraskuuta 2011 tehdyn, Jemenin rauhanomaista vallansiirtoa koskevan sopimuksen täytäntöönpanoa ja Jemenin poliittista prosessia.

                              Abdullah Yahya al Hakimin on raportoitu järjestäneen kesäkuussa 2014 kokouksen vallankaappauksen suunnittelemiseksi Jemenin presidentti Abdrabuh Mansour Hadia vastaan. Al Hakim tapasi sotilas- ja turvallisuusalan komentajia sekä heimopäälliköitä; myös Jemenin entisen presidentin Ali Abdullah Salehin johtavat kannattajat osallistuivat kokoukseen, jonka tarkoituksena oli koordinoida sotilastoimia Jemenin pääkaupungin Sanaan valtaamiseksi.

                              Yhdistyneiden kansakuntien turvallisuusneuvoston puheenjohtaja totesi 29. elokuuta 2014 julkilausumassaan, että turvallisuusneuvosto tuomitsee Abdullah Yahya al Hakimin komentamien joukkojen toimet Jemenin Amranin, Jemenin armeijan prikaatin pääesikunta mukaan lukien, valtaamiseksi 8. heinäkuuta 2014. Al Hakim johti Amranin alueen väkivaltaista valtausta heinäkuussa 2014 ja oli sotilaskomentaja, joka on vastuussa Amranin alueella ja Hamdanissa Jemenissä meneillään olevia konflikteja koskevista päätöksistä.

                              Abdullah Yahya al Hakim on ollut Sanaassa syyskuun 2014 alusta lähtien valvoakseen mahdollisesti alkavia taisteluoperaatioita. Hänen tehtävänsä on ollut järjestää sotilasoperaatioita Jemenin hallituksen kaatamiseksi, ja hän on ollut myös vastuussa kaikkien Sanaahan ja Sanaasta pois johtavien reittien turvaamisesta ja valvonnasta.

                  2.

                     Abd Al-Khaliq Al-Huthi (alias: a) Abd-al-Khaliq al-Huthi; b) Abd-al-Khaliq Badr-al-Din al Huthi; c) 'Abd al-Khaliq Badr al-Din al-Huthi; d) Abu-Yunus).
                  Nimi alkuperäisessä kirjoitusmuodossaan:

                     Nimeäminen: Huthi-ryhmän sotilaskomentaja. Syntymäaika: 1984. Kansalaisuus: Jemenin. Lisätietoja: Sukupuoli: Mies. YK nimesi:7.11.2014.

                     Lisätietoja, jotka on saatu pakotekomitean toimittamasta selostuksesta luetteloon merkitsemisen perusteiksi:

                              Abd al-Khaliq al-Huthi nimettiin rajoittavien toimenpiteiden kohteeksi 7. marraskuuta 2014 Yhdistyneiden kansakuntien turvallisuusneuvoston päätöslauselman 2140 (2014) 11 ja 15 kohdan nojalla, koska hän täyttää päätöslauselman 17 ja 18 kohdassa esitetyt nimeämisperusteet.

                              Abd al-Khaliq al-Huthi on osallistunut Jemenin rauhaa, turvallisuutta tai vakautta uhkaaviin tekoihin, jotka muun muassa estävät Jemenin hallituksen ja sen opposition välillä 23. marraskuuta 2011 tehdyn, Jemenin rauhanomaista vallansiirtoa koskevan sopimuksen täytäntöönpanoa ja Jemenin poliittista prosessia.

                              Abd al-Khaliq al-Huthi johti lokakuun 2013 lopulla Jemenin sotilasunivormuihin pukeutunutta taistelijaryhmää hyökkäyksessä Dimajissa, Jemenissä sijaitsevia paikkoja vastaan. Taisteluissa kuoli useita ihmisiä.

                              Syyskuun 2014 lopulla Abd al-Khaliq al-Huthin komentama joukko tunnistamattomia taistelijoita, joiden lukumäärä ei ole tiedossa, valmisteli väitetysti hyökkäystä Sanaassa, Jemenissä sijaitsevia diplomaattirakennuksia vastaan. Al-Huthi koordinoi 30. elokuuta 2014 aseiden siirron Amranista protestileirille Sanaahan.

                  3.

                     Ali Abdullah Saleh (alias: Ali Abdallah Salih)
                  Nimi alkuperäisessä kirjoitusmuodossaan:

                     Nimeäminen: a) Jemenin yleisen kansankongressipuolueen puheenjohtaja; b) Jemenin tasavallan entinen presidentti. Syntymäaika: a)21.3.1945; b)21.3.1946; c)21.3.1942; d)21.3.1947. Syntymäpaikka: a) Bayt al-Ahmar, Sanaan alue, Jemen; b) Sanaa, Jemen; c) Sanaa, Sanhan, Al-Rib' al-Sharqi. Kansalaisuus: Jemenin. Passin numero: 00016161 (Jemen). Henkilötunnus: 01010744444. Lisätietoja: Sukupuoli: Mies. YK nimesi:7.11.2014.

                     Lisätietoja, jotka on saatu pakotekomitean toimittamasta selostuksesta luetteloon merkitsemisen perusteiksi:

                              Ali Abdullah Saleh nimettiin rajoittavien toimenpiteiden kohteeksi 7. marraskuuta 2014 päätöslauselman 2140 (2014) 11 ja 15 kohdan nojalla, koska hän täyttää päätöslauselman 17 ja 18 kohdassa esitetyt nimeämisperusteet.

                              Ali Abdullah Saleh on osallistunut Jemenin rauhaa, turvallisuutta tai vakautta uhkaaviin tekoihin, jotka muun muassa estävät Jemenin hallituksen ja sen opposition välillä 23. marraskuuta 2011 tehdyn, Jemenin rauhanomaista vallansiirtoa koskevan sopimuksen täytäntöönpanoa ja Jemenin poliittista prosessia.

                              Persianlahden yhteistyöneuvoston tuella 23. marraskuuta 2011 tehdyn sopimuksen perusteella Ali Abdullah Saleh luopui Jemenin presidentin virasta yli 30 vuoden jälkeen.

                              Ali Abdullah Salehin raportoidaan olleen syksystä 2012 lähtien eräs väkivaltaisten Huthi-ryhmän tekojen päätukijoista Jemenin pohjoisosassa.

                              Yhteenotot Jemenin eteläosassa helmikuussa 2013 aiheutuivat Salehin, AQAPin ja maan eteläosan separatistin Ali Salim al-Baydin yhteistoimista, joiden tavoitteena oli luoda epäjärjestystä ennen 18. maaliskuuta 2013 järjestettyä Jemenin kansallista vuoropuhelukonferenssia. Myöhemmin, syyskuusta 2014 lähtien, Saleh on horjuttanut Jemenin vakautta käyttämällä muita keskushallinnon häiritsemiseen ja vallankaappauksen uhkaan riittävän epävakauden aikaansaamiseen. Jemeniä käsittelevän Yhdistyneiden kansakuntien asiantuntijaryhmän syyskuussa 2014 antaman raportin mukaan keskustelukumppanit väittivät, että Saleh tukee eräiden jemeniläisten väkivaltaisia toimia antamalla heille varoja ja poliittista tukea sekä varmistamalla, että yleisen kansankongressipuolueen jäsenet jatkavat Jemenin vakauden horjuttamista eri keinoin.


title: Euroopan parlamentin päätös (EU, Euratom) 2016/1563, annettu 28 päivänä huhtikuuta 2016, Euratomin hankintakeskuksen varainhoitovuoden 2014 tilien päättämisestä

text:
               14.9.2016

               FI

               Euroopan unionin virallinen lehti

               L 246/347

         EUROOPAN PARLAMENTIN PÄÄTÖS (EU, EURATOM) 2016/1563,
   annettu 28 päivänä huhtikuuta 2016,
   Euratomin hankintakeskuksen varainhoitovuoden 2014 tilien päättämisestä
   EUROOPAN PARLAMENTTI, joka

               —

               ottaa huomioon Euratomin hankintakeskuksen lopullisen tilinpäätöksen varainhoitovuodelta 2014,

               —

               ottaa huomioon tilintarkastustuomioistuimen kertomuksen Euratomin hankintakeskuksen tilinpäätöksestä varainhoitovuodelta 2014 sekä hankintakeskuksen vastauksen (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2014 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 12. helmikuuta 2016 antaman suosituksen varainhoitovuoden 2014 talousarvion toteuttamista koskevan vastuuvapauden myöntämisestä hankintakeskukselle (05584/2016 – C8-0083/2016),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan atomienergiayhteisön perustamissopimuksen 106 A artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 1 artiklan 2 kohdan,

               —

               ottaa huomioon Euratomin hankintakeskuksen perussäännöstä 12. helmikuuta 2008 tehdyn neuvoston päätöksen 2008/114/EY, Euratom (4), ja erityisesti sen liitteessä olevan 8 artiklan 9 kohdan,

               —

               ottaa huomioon työjärjestyksen 94 artiklan ja liitteen V,

               —

               ottaa huomioon talousarvion valvontavaliokunnan mietinnön (A8-0110/2016),

               1.

               toteaa, että Euratomin hankintakeskuksen tilinpäätöstiedot käyvät ilmi tilintarkastustuomioistuimen vuosikertomuksen liitteestä;

               2.

               hyväksyy Euratomin hankintakeskuksen varainhoitovuoden 2014 tilien päättämisen;

               3.

               kehottaa puhemiestä välittämään tämän päätöksen Euratomin hankintakeskuksen pääjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 409, 19.12.2015, s. 299.

      (2)  Katso alaviite 1.

      (3)  EUVL L 298, 26.10.2012, s. 1.

      (4)  EUVL L 41, 15.2.2008, s. 15.